12. 4. 97 De Europæiske Fællesskabers Tidende Nr. L 97/27 KOMMISSIONENS AFGØRELSE af 4. april 1997 om ændring af afgørelse 71/128/EØF om Det Rådgivende Udvalg for Fiskerivarer (97/246/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, og ud fra følgende betragtninger: Der er nedsat et rådgivende udvalg for fiskerivarer ved Kommissionens afgørelse 71/128/EØF (') teksten hertil er senest blevet erstattet ved afgørelse 89/4/EØF (?); det er vigtigt for Kommissionen at inddrage erhvervs- kredse og forbrugerne i fastlæggelsen og forvaltningen af den fælles fiskeripolitik; erfaringerne fra høring af erhvervskredse og forbrugere har vist, at det er nødvendigt at tilpasse udvalgets rolle og funktion for at tage hensyn til den udvikling, der er sket, siden det blev oprettet, med henblik på at forbedre høringsprocessen og få udvalget til at fungere optimalt; udvalgsmedlemmernes mandat udløber den 9. november 1995, og der bør derfor foretages nye udnævnelser; det synes imidlertid hensigtsmæssigt at begrænse varig- heden af udvalgsmedlemmernes nye mandat til en periode på 18 måneder, og i denne periode vil Kommis- sionen forberede passende bestemmelser om udvalgets struktur og arbejdsmetoder med henblik på vedtagelse af en ny afgørelse; i den forbindelse bør det ikke fastsættes, at udvalgsmed- lemmerne efter denne periode på 18 måneder kan fungere, indtil deres efterfølgere er udpeget, eller deres mandat er forlænget; desuden bør der foretages en række mindre tilpasninger af teksten til afgørelsen — TRUFFET FØLGENDE AFGØRELSE: Artikel 1 I afgørelse 71/128/BØF foretages der følgende ændringer: 1) Artikel 4 affattes således: »Årtikel 4 1. Udvalgets medlemmer udnævnes af Kommis- sionen på forslag af de erhvervs- eller forbrugerorgani- sationer, som er oprettet på fællesskabsplan, og som er () EFT nr. L 68 af 22. 3. 1971, s. 18. () EFT nr. L 5 af 7. 1. 1989, s. 33. de mest repræsentative for de i artikel 1, stk. 2, omhandlede økonomiske grupper. For hver plads, som skal besættes, foreslår disse organi- sationer to kandidater af forskellig nationalitet. 2. DUdvalgets medlemmer udnævnes for 18 måneder. Deres arbejde er ulønnet. Et medlems mandat ophører inden udløbet af perioden på 18 måneder, hvis han fratræder eller afgår ved døden. Et medlems mandat kan ligeledes ophøre, hvis den organisation, som har indstillet ham, anmoder om, at en anden træder i hans sted. Han erstattes for resten af mandatperioden efter den i stk. 1 omhandlede fremgangsmåde. 3. Til orientering offentliggøres medlemslisten af Kommissionen i De ÆEuropæiske  Fællesskabers Tidende«. 2) Artikel 5 affattes således: »Årtikel 5 Udvalget vælger for en periode på 18 måneder en formand og to næstformænd. Valget sker med to tred- jedeles flertal af de tilstedeværende medlemmer. Udvalget kan med samme flertal indvælge andre medlemmer i forretningsudvalget. I så tilfælde består forretningsudvalget foruden formanden højst af en repræsentant for hver af de i udvalget repræsenterede økonomiske grupper. Forretningsudvalget forbereder og tilrettelægger udval- gets arbejde.« Artikel 2 Denne afgørelse træder i kraft den 4. april 1997. Udfærdiget i Bruxelles, den 4. april 1997. På Kommissionens vegne Emma BONINO Medlem af Kommissionen